*Հավելված
Հրազդան համայնքի ավագանու
2022 թվականի հունիս 02-ի
N00 որոշման*

|  |  |  |
| --- | --- | --- |
|  *Տպագրված է ընդամենը 2 օրինակ**Օրինակ \_\_**Բաղկացած է 8 էջից* *«Հաստատված է»ՀՀ Կոտայքի մարզիՀրազդան համայնքի ավագանու2022 թվականի հունիսի 02-ի N 00 որոշմամբ* *Համայնքի ղեկավար`**\_\_\_\_\_\_\_\_\_\_\_\_\_\_\_\_Ս.Միքայելյան* |  |  |

***ԿԱՆՈՆԱԴՐՈՒԹՅՈՒՆ***

***«ՀՐԱԶԴԱՆԻ ԴՐԱՄԱՏԻԿԱԿԱՆ ԹԱՏՐՈՆ-ՄՇԱԿՈՒԹԱՅԻՆ ԿԵՆՏՐՈՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ***

***(ՆՈՐ ԽՄԲԱԳՐՈՒԹՅԱՄԲ)***

***ՀՐԱԶԴԱՆ 2022***

*1.ԸՆԴՀԱՆՈՒՐ ԴՐՈՒՅԹՆԵՐ*

*1.1. «Հրազդանի դրամատիկական թատրոն-մշակութային կենտրոն» համայնքային ոչ առևտրային կազմակերպությունը (այսուհետև՝ Կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, Կազմակերպությունը ստեղծվում է առանց ժամկետային սահմանափակման:*

*1.2. Կազմակերպությունն իր գործունեության ընթացքում ղեկավարվում է ՀՀ Սահմանադրությամբ, Քաղաքացիական օրենսգրքով, «Տեղական ինքնակառավարման մասին», «Պետական ոչ առևտրային կազմակերպությունների մասին», «Մշակութային օրենսդրության հիմունքների մասին» օրենքներով, այլ իրավական ակտերով և սույն կանոնադրությամբ:*

*1.3. Կազմակերպության հիմնադիրը Հրազդան համայնքն է (այսուհետ՝ Համայնք)՝ ի դեմս Հրազդան համայնքի ավագանու (այսուհետ՝ Հիմնադիր), իսկ հիմնադրի կողմից, որպես համայնքային կազմակերպության կառավարումն իրականացնող լիազորված համայնքային մարմին հանդիսանում է Հրազդան համայնքի ղեկավարը, որի ենթակայությանն է հանձնվում Կազմակերպությունը։
 Կազմակերպությունը հանդիսանում է Հրազդանի համայնքապետարանի «Մշակույթի կենտրոն» բյուջետային հիմնարկի իրավահաջորդը, ինչպես նաև միացման ձևով վերակազմակերպելու արդյունքում`* «ՀՀ Կոտայքի մարզի Սոլակ գյուղի Պերճ Բադալյանի անվան մշակույթի տուն» / գրանցման համարը և ամսաթիվը` 85.210.01994, 24.01.2011թ./ և «ՀՀ Լեռնանիստի մշակույթի տուն» / գրանցման համարը և ամսաթիվը 85.215.1209719, 21.12.2021թ./ *ՀՈԱԿ-ները:*

*1.4. Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:*

*1.5. Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն Հիմնադրի որոշմամբ:*

*1.6. Կազմակերպությունը կարող է ունենալ հիմնարկներ, մասնաճյուղեր կամ ներկայացուցչություններ, որոնք ստեղծվում են Հիմնադրի որոշմամբ, և օրենքով սահմանված կարգով ենթակա են հաշվառման իրավաբանական անձանց գրանցումն իրականացնող մարմնի կողմից:*

*1.7. Կազմակերպությունն ունի Հայաստանի Հանրապետության պետական զինանշանի պատկերով իր անվանմամբ կնիք, դրոշմակնիք և ձևաթղթեր:*

*1.8. Կազմակերպությունն ունի ինքնուրույն հաշվեկշիռ, եկամուտների և ծախսերի նախահաշիվ։*

*1.9. Կազմակերպությունը պատասխանատվություն չի կրում Հիմնադրի պարտավորությունների համար։*

*1.10. Կազմակերպության անվանումն է՝*

 *«Հրազդանի դրամատիկական թատրոն-մշակութային կենտրոն» համայնքային ոչ առևտրային կազմակերպություն:*

*1.11. Կազմակերպության իրավաբանական հասցեն է՝*

*Հայաստանի Հանրապետություն, մարզ Կոտայք, քաղաք Հրազդան, Սահմանադրության հրապարակ 1:*

*2. ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ*

*ՆՊԱՏԱԿԸ*

*2.1. Կազմակերպության գործունեության հիմնական նպատակներն են՝*

*2.1.1. մշակութային, թատերական և համերգային գործունեության իրականացում,*

*2.1.2. թատերարվեստի բնագավառում հանդիսատեսի հոգևոր պահանջների ձևավորում և բավարարում,*

*2.1.3. ազգային թատերարվեստի ավանդույթների պահպանում և զարգացում,*

*2.1.4. դասական և ժամանակակից լավագույն դրամատիկական ստեղծագործությունների բեմադրություն,*

*2.1.5. տոնական և հիշատակի օրերին նվիրված, ինչպես նաև այլ միջոցառումների կազմակերպում,*

*2.1.6. իր ենթակայությամբ գործող մշակույթի տներում գեղագիտական, հոգևոր, ազգային և հայրենասիրական դաստիարակության, ստեղծագործական ունակությունների ձևավորման, ժողովրդական ստեղծագործության և գեղարվեստական ինքնագործունեության զարգացման, մշակութալուսավորչական աշխատանքների, հանգստի և ազատ ժամանցի արդյունավետ կազմակերպման համար հնարավոր պայմանների ստեղծում,*

*2.1.7. Կինոցուցադրությունների կազմակերպում, տոմսերի, այլ ծառայությունների և արտադրանքի իրացում,*

*2.1.8. Միջոցառումների կազմակերպման ընթացքում լուսային էֆեկտների և հրավառությունների իրականացում:*

*2.2. Կազմակերպությունն իր գործունեության նպատակներն իրականացնելու համար՝*

*2.2.1. ինքն է ընտրում իր գործունեության գեղարվեստական և ստեղծագործական ուղղվածությունը, խաղացանկը. ինքնուրույն ընդունում որոշումներ՝ ներկայացման հրապարակային ցուցադրման, գովազդային նյութերի հրապարակման վերաբերյալ,*

*2.2.2. ինքնուրույն ձևավորում է ստեղծագործական անձնակազմը,*

*2.2.3. ինքնուրույն ծրագրում է իր հիմնական գործունեությունը և նկատի առնելով կնքված պայմանագրերն ու սպասարկվող աշխատանքների և մատուցվող ծառայությունների պահանջները՝ մշակում է հեռանկարային ծրագրեր,*

*2.2.4. ինքն է ընտրում իր ստեղծած ներկայացման շահագործման եղանակները, ընդ որում՝ ներկայացումը ստեղծող հեղինակների և այլ անձանց (որոնց մտավոր սեփականությունն օգտագործված է ներկայացման մեջ) իրավունքների պահպանման պայմանով կարող է այդ ներկայացման բեմադրության, կինոնկարահանումների, տեսագրման, ձայնագրման ու հեռուստառադիոհեռարձակման իրավունքը փոխանցել այլ կազմակերպությունների, իրավաբանական և ֆիզիկական անձանց, ինչպես նաև տալ թույլատվություն կինոօրինակների բազմացման, իրացման ու տարածման համար,*

*2.2.5. պայմանագրային հիմունքներով օգտագործում է մտավոր սեփականության օբյեկտները,*

*2.2.6. գովազդի նպատակով օգտագործում է սեփական ձևաթղթերը (պաշտոնական անվանումը և խորհրդանիշը) իր հավաքածուներում ու ֆոնդերում եղած գեղարվեստական մշակութային արժեքների պատկերները ու վերատպությունները, ինչպես նաև պայմանագրային հիմունքներով թույլատրվում է այլ իրավաբանական և ֆիզիկական անձանց՝ օգտագործելու վերոհիշյալ նյութերը, եթե Հայաստանի Հանրապետության օրենսդրությամբ այլ բան նախատեսված չէ,*

*2.2.7. անցկացնում է ստեղծագործական երեկոներ, փառատոներ և մրցույթներ,*

*2.2.8. ինքնուրույն կազմում է իր տնտեսական ծրագիրը, սահմանում տոմսերի, այլ ծառայությունների և արտադրանքի իրացման կարգը, որոշում դրանց գները, եթե Հայաստանի Հանրապետության օրենսդրությամբ այլ բան նախատեսված չէ,*

*2.2.9. գործունեության ապահովման նպատակով պայմանագրային հիմունքներով ներգրավում է այլ իրավաբանական և ֆիզիկական անձանց,*

*2.3. Կազմակերպությունն իրականացնում է ձեռնարկատիրական գործունեության հետևյալ տեսակները՝*

*2.3.1. տեսագրությունների և ձայնագրությունների (սեփական ներկայացումների և համերգների) վերարտադրություն,*

*2.3.2. ձայնագրությունների (սեփական) հրատարակություն,*

*2.3.3. ռադիո-հեռուստասարքերի մեծածախ առևտուր (սեփական ձայնապնակների, ձայներիզների, խտաշար (կոմպակտ) սկավառակների և տեսահոլովակների մեծածախ առևտուր),*

*2.3.4. ուրիշ խմբավորումներում չներառված պոլիգրաֆիական գործունեություն (թատերական և համերգային աղդագրերի ու ծրագրերի տպագրություն),*

*2.3.5. թատերական և համերգային դահլիճների գործունեություն:*

*2.4. Լիցենզավորման ենթակա գործունեության տեսակներով Կազմակերպությունը կարող է զբաղվել լիցենզիայի հիման վրա։*

*2.5. Կազմակերպությունը հարկերը, տուրքերը և պարտադիր այլ վճարումները վճարում է շահույթ ստանալու նպատակ չհետապնդող կազմակերպությունների համար նախատեսված կարգով և չափով։*

*2.6. Համայնքային կազմակերպությունը Հիմնադրի կողմից սահմանված կարգով պարտավոր է հրապարակել իր տարեկան ֆինանսական հաշվետվությունը։*

*3. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ*

*3.1. Կազմակերպության կառավարումն իրականացնում են Հիմնադիրը, դրա լիազորած համայնքային մարմինը և Կազմակերպության գործադիր մարմինը՝ տնօրենը: Կազմակերպության լիազորված համայնքային մարմնի ղեկավարը, Կազմակերպության գործադիր մարմինը Կազմակերպության անունից հանդես գալիս պետք է գործեն բարեխղճորեն և ողջամիտ՝ ի շահ իրենց կողմից ներկայացվող Կազմակերպության։*

*3.2. Կազմակերպության Հիմնադիրն ունի Կազմակերպության գործունեությանը և կառավարմանը վերաբերվող ցանկացած հարցի վերջնական լուծման իրավունք, բացառությամբ օրենքով նախատեսված դեպքերի։*

*Հիմնադրի բացառիկ լիազորություններն են՝*

*3.2.1. Կազմակերպության հիմնադրումը,*

*3.2.2. Կազմակերպության գործունեության առարկայի և նպատակների՝ այդ թվում նրա կողմից իրականացվող ձեռնարկատիրական գործունեության տեսակների սահմանումը,*

*3.2.3. Կազմակերպության վերակազմակերպումը և լուծարումը։*

*3.2.4. Կազմակերպությանը սեփականության իրավունքով հանձնվող և (կամ) ամրացվող՝ համայնքին պատկանող գույքի կազմի հաստատումը,*

*3.2.5. Կազմակերպության կանոնադրության հաստատումը և դրանում փոփոխություններ կատարելը,*

*3.2.6. Կազմակերպության կառավարման համակարգի սահմանումը,*

*3.2.7. Կազմակերպության լուծարման հանձնաժողովի նշանակումը և լուծարման հաշվեկշռի հաստատումը,*

*3.2.8. Կազմակերպության կառուցվածքի, աշխատակիցների թվաքանակի, հաստիքացուցակի և պաշտոնային դրույքաչափերի սահմանումը,*

*3.2.9. օրենքով և Կազմակերպության կանոնադրությամբ նախատեսված այլ հարցերի լուծումը:*

*3.3. Լիազորված համայնքային մարմինը (Հրազդան համայնքի ղեկավարը)՝ իրականացնում է Կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար։*

*Հրազդան համայնքի ղեկավարը՝*

*3.3.1. սույն կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը,*

*3.3.2. իրականացնում է Կազմակերպության գործունեության վերահսկողությունը,*

*3.3.3. կասեցնում կամ ուժը կորցրած է ճանաչում Կազմակերպության գործադիր մարմնի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,*

*3.3.4. լսում է Կազմակերպության գործունեության մասին հաշվետվություններ, քննում է դրանց գործունեության վերստուգման արդյունքները,*

*3.3.5. վերահսկողություն է իրականացնում Կազմակերպությանն ամրացված համայնքային սեփականության օգտագործման և պահպանության նկատմամբ,*

*3.3.6. վերահսկողություն է իրականացնում Կազմակերպության սեփականության պահպանության նկատմամբ, իսկ օրենքով, Հիմնադրի որոշմամբ կամ սույն կանոնադրությամբ նախատեսված դեպքերում համաձայնություն է տալիս նրա գույքի օտարման կամ վարձակալության հանձնման համար,*

*3.3.7. հաստատում է Կազմակերպության տարեկան հաշվետվությունները և տարեկան հաշվեկշիռը,*

*3.3.8. հաստատում է Կազմակերպության տարեկան եկամուտների և ծախսերի նախահաշիվը,*

*3.3.9. որոշում է տոմսերի, այլ ծառայությունների և արտադրանքի իրացման կարգն ու գները,*

*3.3.10. իրականացնում է օրենքով, Հիմնադրի որոշումներով նախատեսված այլ գործառույթներ։*

*3.4. Կազմակերպության գործադիր մարմինը.*

*3.4.1. Կազմակերպության ընթացիկ գործունեության ղեկավարումն իրականացնում է տնօրենը, որին պաշտոնում նշանակում և պաշտոնից ազատում է լիազորված համայնքային մարմինը՝ Հրազդան համայնքի ղեկավարը։ Կազմակերպության տնօրենն օրենքով, Հիմնադրի ու լիազորված համայնքային մարմնի որոշումներով և սույն կանոնադրությամբ իրեն վերապահված լիազորությունների սահմաններում ղեկավարում է Կազմակերպության գործունեությունը և կրում պատասխանատվություն՝ օրենքների, իրավական այլ ակտերի, Հիմնադրի կամ լիազորված համայնքային մարմնի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար,*

*3.4.2. Տնօրենի հետ կնքվում է աշխատանքային պայմանագիր, որը Հիմնադրի անունից ստորագրում է լիազորված համայնքային մարմնի ղեկավարը՝ Հրազդան համայնքի ղեկավարը,*

*3.4.3. Կազմակերպության գործադիր մարմնում նշանակված անձը պետք է բավարարի օրենքով նախատեսված պահանջներին,*

*3.4.5. Կազմակերպության տնօրենը պետք է բավարարի օրենսդրությանը համապատասխան պահանջներին:*

*3.4.6. Տնօրենի պաշտոնում նշանակված անձը գույքային պատասխանատվություն է կրում իր մեղքով Կազմակերպությանը պատճառած վնասի համար,*

*3.4.7. Կազմակերպության տնօրենը չի կարող զբաղեցնել այլ պաշտոն կամ կատարել վճարովի այլ աշխատանք, բացի գիտական, մանկավարժական և ստեղծագործական աշխատանքից,*

*3.4.8. Կազմակերպության գործադիր մարմնի պաշտոնում նշանակված անձը պարտավոր է չկատարել Հիմնադրի, լիազորված համայնքային մարմնի օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության։*

*3.5 Կազմակերպության տնօրենը`*

*3.5.1. առանց լիազորագրի հանդես է գալիս Կազմակերպության անունից, ներկայացնում է նրա շահերը և կնքում գործարքներ,*

*3.5.2. ՀՀ օրենսդրությամբ, Հիմնադրի ու լիազորված համայնքային մարմնի որոշումներով ու կանոնադրությամբ սահմանված կարգով տնօրինում է Կազմակերպության գույքը, այդ թվում` ֆինանսական միջոցները,*

*3.5.3. տալիս է Կազմակերպության անունից հանդես գալու լիազորագրեր, այդ թվում` վերալիազորման իրավունքով լիազորագրեր,*

*3.5.4. աշխատանքի է նշանակում և աշխատանքից ազատում է Կազմակերպության աշխատողներին, նրանց նկատմամբ կիրառում խրախուսման միջոցներ ու նշանակում կարգապահական տույժեր,*

*3.5.5. բանկերում բացում է հաշվարկային հաշիվներ,*

*3.5.6. սահմանում է Կազմակերպության կառուցվածքային ստորաբաժանումների իրավասությունները,*

*3.5.7. օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը,*

*3.5.8. ապահովում է Կազմակերպության գործունեության մասին համապատասխան հաշվետվությունների կազմումը և դրանք սահմանված կարգով ներկայացնում լիազորված համայնքային մարմին,*

*3.5.9. որոշում է ընդունում կազմակերպության տրանսպորտային միջոցների օգտագործման վերաբերյալ,*

*3.5.10. հաստատում է կազմակերպության ընդհանուր և առանձին կառուցվածքային ստորաբաժանումների կանոնակարգերը, ներքին կարգապահական և այլ կանոնները,*

*3.5.11. ստորագրում է ֆինանսական փաստաթղթեր,*

*3.5.12. իրականացնում է ՀՀ օրենսդրությանը և սույն կանոնադրությանը չհակասող այլ լիազորություններ:*

*4. ԿԱԶՄԱԿԵՐՊՈՒԹՅԱՆ ԳՈՒՅՔԸ*

*4.1. Կազմակերպության սեփականությունը ձևավորվում է Կազմակերպության հիմնադրման ժամանակ և հետագայում Հիմնադրի կողմից սեփականության իրավունքով նրան հանձվող, ինչպես նաև Կազմակերպության գործունեության ընթացքում ստեղծված և ձեռք բերված գույքից:*

*4.2. Կազմակերպությունն իրավունք ունի օրենքին, հիմնադրի որոշումներին և /կամ/ սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:*

*4.3. Կազմակերպության սեփականության պահպանման հոգսը կրում է Կազմակերպությունը:*

*4.4. Կազմակերպության սեփականության վրա կարող է բռնագանձում տարածվել միայն դատական կարգով:*

*4.5. Հիմնադիրը կարող է Կազմակերպությանն անժամկետ և անհատույց օգտագործման իրավունքով ամրացնել ցանկացած գույք: Հիմնադիրն իրավունք ունի հետ վերցնել իր կողմից Կազմակերպությանն ամրացված գույքը:*

*4.6. Կազմակերպությունն իրավունք չունի իրեն ամրացված գույքը կամ դրա նկատմամբ իր իրավունքներն օտարելու, գրավ դնելու, հանձնելու անհատույց օգտագործման: Կազմակերպությունն իրավունք ունի իրեն ամրացված գույքը Համայնքի անունից հանձնել վարձակալության, եթե դա արգելված չէ Հիմնադրի կամ Հրազդան համայնքի ղեկավարի որոշմամբ։ Ամրացված գույքի վարձակալության ժամկետը մեկ տարուց ավելի չի կարող սահմանվել, բացառությամբ Հիմնադրի կողմից սահմանված դեպքերի։ Ամրացված գույքի օգտագործման արդյունքում Կազմակերպության ստացած եկամուտները Կազմակերպության սեփականությունն են։ Կազմակերպությանն ամրացված գույքի օգտագործման ընթացքում առաջացած անբաժանելի բարելավումները հանդիսանում եմ Հիմնադրի սեփականությունը:*

*4.7. Հիմնադրի կողմից գույքը Կազմակերպությանն ամրացնելը հիմք չէ այդ գույքի նկատմամբ Հիմնադրի կամ երրորդ անձանց իրավունքները դադարեցնելու կամ փոփոխելու համար:*

*4.8. Հիմնադրի կողմից Կազմակերպությանն ամրացված անշարժ գույքի կամ պետական պարտադիր գրանցման ենթակա գույքի նկատմամբ Կազմակերպության օգտագործման իրավունքը ծագում է դրանց նկատմամբ իրավունքի պետական գրանցման պահից:*

*4.9. Կազմակերպության ֆինանսական միջոցների հիմնական աղբյուրն է հանդիսանում Հրազդան համայնքի բյուջեից հատկացումները, ինչպես նաև վճարովի ծառայություններից և սույն կանոնադրությամբ նախատեսված և օրենսդրությամբ չարգելված այլ գործունեության արդյունքում գոյացած սեփական միջոցներից, իրավաբանական և ֆիզիկական անձանց կամավոր ներդրումներից և հանգանակություններից, տեղական և արտասահմանյան միջազգային կազմակերպությունների կողմից մշակութային գործունեությանը տրամադրած դրամաշնորհներից։*

*4.11.Կազմակերպության գործունեության ընթացքում կազմակերպությունը կարող է իրականացնել տոմսերի վաճառք, որոնց արդյունքում առաջացած ֆինանսական միջոցները մուտք են գործում համայնքի բյուջե կամ ՀՈԱԿ-ի հաշվեհամարին:*

*4.10. Կազմակերպության ֆինանսական գործունեության նկատմամբ վերահսկողությունն իրականացնում են Հիմնադիրը, Հիմնադրի կողմից լիազորված համայնքային մարմինը։*

*4.12. Սույն կանոնադրությամբ նախատեսված գործունեության ընթացքում առաջացած եկամուտը կազմակերպությունը ամբողջությամբ փոխանցում է Հրազդան համայնքի բյուջե:*

*4.13. Կազմակերպության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման) լիազոր մարմնի կողմից ընտրված աուդիտորի կողմից։*

*5. ԿԱԶՄԱԿԵՐՊՈՒԹՅԱՆ ԵԿԱՄՏԻ ՕԳՏԱԳՈՐԾՄԱՆ ԿԱՐԳԸ*

*5.1. Կազմակերպության գործունեության ընթացքում առաջացած եկամուտն օգտագործվում է սույն կանոնադրությամբ նախատեսված նպատակների իրականացման համար։*

*5.2. Կազմակերպության եկամտի օգտագործման կարգը սահմանում է Հիմնադիրը։*

*6. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱՎՈՐՈՒՄԸ ԵՎ ԼՈՒԾԱՐՈՒՄԸ*

*6.1. Համայնքային Կազմակերպությունը կարող է վերակազմակերպվել կամ լուծարվել Հիմնադրի որոշմամբ, ՀՀ քաղաքացիական օրենսգրքով սահմանված կարգով: Համայնքային Կազմակերպությունը կարող է լուծարվել նաև սնանկության հետևանքով, իսկ օրենքով նախատեսված դեպքերում նաև դատական կարգով։*

*6.2. Համայնքային Կազմակերպությունը լուծարման դեպքում պարտատերերի պահանջները բավարարելուց հետո, մնացած գույքն ուղղվում է Հրազդան համայնքի բյուջե։*

*6.3. Համայնքային Կազմակերպության լուծարմամբ նրա գործունեությունը դադարում է՝ առանց իրավունքները և պարտականություններն իրավահաջորդության կարգով այլ անձանց անցնելու։*